Mikið lifandis skelfing er langt síðan maður skrifaði síðast “ … á morgun ” . Loksins , loksins , loksins er deildin að hefjast á ný . Ég verð að viðurkenna það að ég hef persónulega nánast kúplað mig algjörlega út úr flestu tengdu fótbolta núna í sumar , bara rétt skrunað yfir helstu fréttir , sleppt því að taka þátt í djúpum umræðum á netinu og reynt að stilla væntingar mínar í takt við skásta hitastig á veturnar , eða bara núll . Maður hefur oft gantast með það að sumarið sé tíminn , sér í lagi hjá okkur stuðningsmönnum Liverpool FC . Þá getum við horft björtum augum til næsta tímabils og við með jafn mörg stig og efsta liðið . Þannig halda væntingarnar áfram að vera í toppi , allt þar til að nóvember birtist og maður byrjar að hlakka til næsta sumars . Auðvitað er þetta fyrst og fremst eitthvað sem maður hendir fram í gríni , en því miður hefur verið talsverð alvara í því líka … svona innst inni . Ekki núna , nei ekki núna . Núna held ég að við stuðningsmenn séum algjörlega fullkomlega á jörðu niðri . Nýr stjóri , leikmenn , þjálfarar og spilastíll . Tiki Taka , Siki Saka , Miki Maka , gefum þessu hvaða nafn sem er , held að Þolin Mæði sé það sem flestir eru búnir að stimpla inn á þessum tímapunkti . Maður er bara afar bjartur á þessum tímapunkti , ekki bjartur á að liðið sé að fara að keppa um titilinn , heldur bjartur á framtíðina . Framtíðin er jú ekki bara næstu 9 mánuðir . Við eigum nefninlega framtíð , spyrjið stuðningsmenn Glasgow Rangers eða Portsmouth út í framtíðina . Við vorum c.a. hálfu klofnum ku * * uhári frá því að vera í þeirri stöðu . Nei , við erum ekki þar lengur , við erum búin að vera að bæta við liðið okkar , engin stórbrotin bæting , en engu að síður bæting . Nokkrir hátt launaðir leikmenn , komnir á efri árin , farnir . Í stað þeirra eru komnir ungir leikmenn , á lægri launum og ekki jafn mikil vissa um . Vonandi eru menn ekki hættir , en ég er allavega tilbúinn til að gefa þessu séns . Næst ætti ég að fara yfir það hvernig WBA hafi staðið sig í deildinni , hverjir séu búnir að skora mörkin og hvað beri að varast . Surprise , surprise , ég ætla ekki að gera það , enda hafa þeir ekki skorað eitt einasta mark í deildinni og ekki fengið á sig neitt heldur . Er það sterk vörn eða bara léleg sókn ? Nei , hvorugt , þetta er fyrsti leikurinn í deildinni hjá báðum liðum , það hefði verið kraftaverki líkast ef eitthvað annað hefði verið uppi á teningnum . Damn hvað það er gaman að vera svona skelfilega fyndinn í upphafi tímabils . En að alvöru málsins , leikurinn á morgun . Undirbúningstímabilið hefur að mínu mati verið bara ágætt . Maður sá ryðgaða leikmenn mæta til leiks , reyndar mis ryðgaða , en margt gott líka . Það sem við erum þó að sjá er ákveðinn stíll , nýr stíll . Það sem ég er ánægðastur með er hápressan sem Brendan er staðráðinn í að innleiða hjá liðinu . Það mun taka tíma að koma öllum mönnum inn á það plan , það krefst þess líka að sumir leikmenn munu ekki taka þátt í því aðlögunarferli , bara því að þeir geta það ekki . Þannig verður það bara að vera og ég veit að það hvílir mikill þungi á æfingum núna og menn munu þurfa að berjast all svaðalega fyrir því að fá alvöru hlutverk í liðinu í vetur . WBA er ágætis lið , en ég held því miður að sá frábæri þjálfari , Steve Clarke , muni eiga erfitt uppdráttar með sitt fyrsta verkefni sem “ stjóri ” með stóru S-i . Það er himinn og haf á milli þess að vera góður þjálfari og að vera góður stjóri . Ég vona svo sannarlega að honum eigi eftir að vegna vel ( eftir leikinn á morgun ) , en ég hef ekki mikla trú á honum . WBA er með ágætis mannskap , ættu að vera nokkuð lausir við falldrauginn , en það er stórt stórra högga á milli . Það sem manni sýnist með Brendan Rodgers er að honum komi ekki mikið við hvernig liði hann er að fara að mæta . Hann vill að liðið sitt spili sitt kerfi og þá skiptir litlu máli hverjir mótherjarnir eru . Það er auðvitað ákveðinn hroki , en þú verður að hafa ákveðinn hroka til að ná á toppinn . Því held ég að leikkerfið í vetur verði nokkuð fastmótað , en ég held að það verði þó ekki auðvelt að ráða fram úr því hverjir skipa þessar stöður í liðinu . Þetta verður þó tilraun til að giska á liðið . Að sjálfsögðu mun Reina standa í markinu , það þarf ekkert að ræða það neitt frekar , enda að mínum dómi besti markvörður deildarinnar , þrátt fyrir að eiga sitt slakasta tímabil síðast ( á ekki annað slíkt ) . Glen Johnson hefur litið vel út í æfingaleikjunum og mun fitta vel inn í nýja planið , sem og Enrique hinum megin . Miðvarðarparið er svo hið sama og liggur maður á bæn með að 1. september líði hjá án þess að breyting verði þar á . Lucas er svo kominn aftur og hann er ( ásamt Reina ) fyrsti maður á blað þegar kemur að því að stilla upp liðinu . En hver byrjar við hlið hans á morgun ? Ef Joe Allen væri búinn að taka þátt í leikjum okkar , þá væri þetta engin spurning . Í mínum huga þá er þetta spurning um Shelvey eða Henderson . Adam spilar ekki þessa stöðu og ég bara trúi ekki að Spearing verði stillt þarna upp . Ég ætla að giska á að Henderson verði látinn byrja þarna . Gerrard verður svo þar fyrir framan , með Downing hægra megin í kantframherjanum , Borini vinstra megin og Luis uppi á topp . Það verður seint sagt að byrjun tímabilsins sé létt , við byrjum á útileik og fyrstu þrír heimaleikirnir okkar geta ekki verið sverari ; Man . City , ManYoo og Arsenal . Það væri því algjörlega hrikalega ferlega mikilvægt að byrja á að næla í þrjú stig gegn WBA . Þetta verður langt því frá að vera létt , en ég hef tröllatrú á þessu og held að við náum að hala inn stigin þrjú með þolinmæði og þrautsegju , sem mun gefa tóninn fyrir tímabilið . Luis kallinn er sjóðheitur eftir Ólympíuleikana og mun gera varnarmenn andstæðinganna algjörlega áttavillta , setja eitt sjálfur og leggja annað upp fyrir Gerrard . Eigum við ekki að segja bara 1 - 2 . Ég get ekki beðið , let’s get the party started . Plís , ekkert slúður í uphitunarþræði eða leikskýrslur . . Annars vona ég að Joe Allen muni byrja . Ég vill meina að með tilkomu Allen verði liðið töluvert fljótara að ná að spila þann bolta sem að Rodgers vill . Spái sama liði nema Joe Allen fyrir Henderson Ég veit ekki af hverju , en ég held að Downing eigi eftar að detta í gang í vetur og mun hann og Suarez setja sitthvort í 0 - 2 sigri . Takk fyrir klassaupphitun og nú fer ballið að byrja loksins . Ég var að lesa viðtalið við Sjelvey á opinberu síðunni og hann sagðist vera ánægður með þessa pressu sem liðið á að spila og hann segir að Rodgers leggi það upp að liðið eigi að vera búið að ná boltanum innan 6 sek eftir að missa boltann 🙂 Það er greinilegt að það á ekki að leyfa hinu liðinu að hafa boltann í þessar 90 + mín . Ég er ekki viss um að Allen fái að byrja þennan leik en vonandi fær hann einhverjar mín til þess að komast inní þetta og ég er sammála byrjunarliðinu nema ég held að Shelvey verði þarna á kostnað Hendo . Flott upphitun og var það sérstakur hápunktur þegar ég las þetta fyrir neðan . Þessi var það lélegur að maður hló pínu yfir honum . 😉 Næst ætti ég að fara yfir það hvernig WBA hafi staðið sig í deildinni , hverjir séu búnir að skora mörkin og hvað beri að varast . Surprise , surprise , ég ætla ekki að gera það , enda hafa þeir ekki skorað eitt einasta mark í deildinni og ekki fengið á sig neitt heldur . Er það sterk vörn eða bara léleg sókn ? Nei , hvorugt , þetta er fyrsti leikurinn í deildinni hjá báðum liðum , það hefði verið kraftaverki líkast ef eitthvað annað hefði verið uppi á teningnum . Damn hvað það er gaman að vera svona skelfilega fyndinn í upphafi tímabils . En flott upphitun , steini verdur með rett lið eða kannski munar einum manni , gæti verið að Shelvey eða Allen verdi inni fyrir Henderson en alls ekki víst . En sammála því að við verðum að byrja a 3 stigum fyrir næstu leiki og vonandi naum við öruggum sigri . Ohhhhhh þetta er svo æðislegt góð upphitun fyrir frábæra helgi , þeas fótboltahelgin mikla er að byrja . En ég vona samt svo heitt og innilega að hvernig sem morgundagurinn fer að menn með svartsýnisbölið byrji nú ekki strax að heimta afsögn og sölu og jari jari jari jari …… 🙂 tökum þessu með jafnaðargeði kælt með dass af þolinmæði ( ég kæli það með kaldan á kantinum ) … . alltaf gaman að fá svona aulahúmor í fyrstu upphitun , samanber Comment nr 2 … Menn reyta bara af sér brandarana , og ég sem hélt að SSteinn væri húmorslaus 🙂 Flott upphitun og ég held að þú félagi sért ekkert ýkja langt frá uppstillingu BR , annað myndi koma verulega á óvart . Ég er með báðar fætur á jörðinni og hef líklegast aldrei verið eins rólegur fyrir tímabili hjá Liverpool . Auðvitað er maður alltaf með einhverja bjartsýni en hjá mér liggur hún aðallega í því að Liverpool muni spila skemmtilegan fótbolta og skila sér í viðundandi stöðu í deildinni í lok tímabils . En ég er spenntur og ætla að njóta þess að horfa á fótbolta í vetur en ekki svekkja mig þegar illa gengur því við skulum alveg horfast í augu við það að Liverpool er ekkert að fara að berjast um titla og það munu koma slæmir kaflar . Áfram strákar YNWA ! Takk fyrir frábæran pistil . Það gleður mitt litla Liverpoolhjarta að það sé loksins komin leiktími ég hef beðið og beðið frá því síðasta deildarleik lauk . Mér finnst framtíðin hjá Liverpool vera ansi björt við verðum ekki meistarar á þessari leiktíð en í framtíðinni er það eitthvað sem kemur vel til greina . Nú ætla ég að taka svartsýnisrausið og klára það fyrir veturinn . Mér finnst varabúningurinn okkar ljótur … . ég er búin að sitja hér við tölvuna og upphugsa eitthvað neittkvætt við liðið mitt og finn bara þetta eina … Að sjálfsögðu spái ég sigri okkar manna og að Gylfi Sig skori sjálfsmark . já , ég er ánægður með þessa upphitun , og ótrúlega er það gott að vita að lífið sé að byrja aftur á morgun . Ég er nokkuð sammála með liðið , en er samt ekki mikið fyrir að hafa Downing hægra megin . Ég hugsa að Allen fái nokkrar mínútur í seinni hálfleik , og sama með Shelvey . Spáin mín er svo 3 - 1 , Borini fer á kostum í sínum fyrsta leik og skorar eitt og leggur upp annað fyrir Suárez , sem leggur svo upp síðasta markið fyrir Gerrard . Ég get ekki haldið í mér lengur og ætla bara að sleppa mér . Guðsgjöfin Liverpool mun kjöldraga WBA , og það mun verða til þess að peningarliðið City mun skjálfa yfir því að þurfa að mæta okkur í næsta deildarleik . Svo held ég að þetta verði stöngin inn á þessu tímabili ( en ekki stöngin út eins og á því síðasta ) Svo er ég 100% viss um að við munum ná meistaradeildarsæti á þessu tímabili . Ég veit að við erum brenndir á svona yfirlýsingum en mér er drullu sama , ég ætla að þenja brjóstkassann og segja við suðningsmenn liðs skrattans grjót haldiði k … . i Ég verð aðeins að opna mig fyrir fyrsta deildarleik tímabilsins . Ég verð að segja að ég hef ekki verið svona spenntur fyrir upphafi tímabilsins síðan að Rafa var við stjórnvölinn . Hafði enga trú á Hodgson ( skiljanlega ) og fannst King Kenny vera með úrelta nálgun á þessari flóknu en samt svo einföldu íþrótt , fótboltanum . Mér finnst Rodgers virka mjög sannfærandi , er með skýra stefnu og augljóst að hann lives and breaths football , rétt eins og Rafa gerði . Ég var mikill stuðningsmaður Rafa , var sorgmæddur þegar hann var látinn fara , tel að innanhúsmálin hafi eyðilagt margt fyrir klúbbnum á hans lokatímabili . Eftir komu Rodgers í sumar hefði maður viljað sjá leikmannamálin ganga eilítið hraðar fyrir sig , en ég er nokkuð sáttur með þá sem eru komnir inn . Þurfum samt einn þrusukantara til viðbótar og trúi því að okkar maður komi með bombu fyrir lok gluggans . Varðandi leikinn á morgun , þá hef ég mjög góða tilfinningu fyrir honum , finnst liðið hafa verið stigvaxandi frá fyrsta æfingaleik og maður sá hápressuna í blússandi formi á móti Gomel . Held að þetta verði erfiður leikur , en tökum þetta 2 - 0 með mörkum frá fyrirliðanum og Suarez . Koma svo drengir !!!! 2 - 1 sigur fyrir okkar mönnum . Borini og Suarez með mörkin og fáum ljótt mark á okkur úr föstu leikatriði . Það sem mun gera okkur erfiðara fyrir er að Clarke þekkir leikmennina okkar út og inn þeirra veikleika og styrkleika og getur unnið svolítið út frá því . En við munum samt vinna þetta nokkuð örruglega þar sem við verðum með boltann 55 - 60% og hápressum vel . Clarke og félagar verða með vörnina djúpt niðri og ég held að það henti okkur ágætlega á meðan við erum að læra inn á kerfið hjá BR.Tímabilið að hefjast og spennan og eftirvæntingin mikil og vonandi verður þetta skemmtilegur leikur . Samkvæmt fotbolta net og fleiri miðlum er Gaston Ramirez á leiðinni til Southampton á 12 millur , ef að það er eitthvað sannleikskorn í þessum fréttum þá er ég illa svekktur . Þetta er frábær leikmaður og það er ferlegt að hugsa til þess að LFC sé ekki með í kapphlaupinum um að fá þennan dreng . Menn hérna virðast vera bjartsýnir sem er gott og ég er það nú reyndar líka , en það virðist vera einhver regla hjá þessu liði að gera í brók þegar allir eru svona bjartsýnir . Þess vegna ætla ég að taka það að mér að vera gaurinn sem spáir 1 - 1 jafntefli , segjum bara Suarez og Odemwingie með mörkin . Ætla samt að segja að við vinnum tvo og gerum eitt jafntefli í leikjunum á móti manu , manc og ars . Loksins byrjar þetta aftur . Nýtt tímabil og ég er í þetta skiptið frekar bjartsýnn . Yfir sumarið að fá ekki að horfa á leiki með Liverpool um hverja helgi fær mig alltaf til að muna línuna frá Ladda í Magnús : “ Ég vil bara að allt verði eins og það hefur alltaf verið ” . Ég sé að margir skrifa um þolinmæði . Ef að þetta tímabil verður tómt klúður þá held ég að Liverpool muni missa uppistöðuna í liðinu ( Reina , Suarez , Agger og jafnvel Lucas ) . Þá munum við öll þurfa að horfa á eftir okkar bestu leikmönnum eins og blindi maðurinn í Young Frankenstein . Týpa af leikmanninn sem Liverpool þurfti að fá og það væri virkilega gaman ef hann fær nokkra mínutur ámóti West Brom . Þetta verður frábær leikur á morgun hjá okkar mönnum . Þeir eru pump up to it strákarnir í liðinu og þeir vita að fleiri eru að fara að detta inn . BR er með’etta . WBA verða afgreiddir en svo verða nokkrir verulega upplýsandi leikir í kjörfarið . Anfield með rauðu netunum mun ríða baggamuninn . Búinn að melta WBA brandarann í allann dag , hann er svo líkamlega vondur að hanner góður og lyftir þessari upphitun á jafnvel ennþá hærra plan . SSteinn er með það lið sem ég held að sé lang líklegasta byrjunarlið morgundagsins og það sama og ég myndi stilla upp nema Allen sé tilbúinn í slaginn . Fyrir þá sem vilja veðja á leikina eða geta ekki fylgst með á morgun þá fer þessi umferð svona : Arsenal v Sunderland 1 - 1 Margir nýjir hjá Nöllurum og Sunderland verða klárir í bátana . Everton v Manchester United 1 - 3 Persie byrjar með látum og skorar 2 mörk og Rooney eitt mark . Hversu viðbjóðslegt er annars að sjá RIP hjá United , utter utter uber cunt . Jafnvel verra en þegar hann var hjá Arsenal og shit hljóta þeir að vera kátir með þetta . Fulham v Norwich City 1 - 0 Munnurinn á Jol fer út automatic fýlusvip ( skeifu ) í beint strik í smá stund ( 6 sek ) . Queens Park Rangers v Swansea City 1 - 1 Laudrup nær í stig í fyrsta leik . Reading v Stoke City 2 - 0 Þeir taka þetta á alvöru fótbolta West Bromwich Albion v Liverpool 1 - 3 Held að það sé ágæt stemming í kringum Liverpool liðið núna og þeir taki þennan leik með stæl .